Ibroyim Yusupov nomidagi ijod maktabi. Ibroyim Yusupov nomidagi ijod maktabi — Qoraqalpogʻiston Respublikasida joylashgan maxsus ijod maktabi. Maktab iqtidorli oʻquvchilarni adabiyot va xorijiy tillar yoʻnalishi boʻyicha tayyorlashga ixtisoslashgan. Maktab 2017-yilda tashkil etilgan va Nukus shahrida joylashgan. Tarixi. Ibroyim Yusupov nomidagi ijod maktabi 2017-yilda Oʻzbekiston Respublikasi Prezidentining farmoni asosida tashkil etilgan. Bu ijod maktabi atoqli qoraqalpoq shoiri va jamoat arbobi Ibroyim Yusupov xotirasiga bagʻishlangan. Maktab iqtidorli yoshlarni tanlab, ularning ijodiy qobiliyatlarini rivojlantirish va ularga yuqori sifatli taʼlim berishga yoʻnaltirilgan. Manzil. Maktab Qoraqalpogʻiston Respublikasi, Nukus shahri, Ernazar Alakoʻz koʻchasida joylashgan. Maktab-internatning umumiy sigʻimi 216 oʻquvchiga moʻljallangan. Infratuzilmasi. Maktab quyidagi infratuzilmaga ega: 50 oʻrinli faollar zali; 100 oʻrinli yotoqxona; 50 oʻrinli oshxona; Zamonaviy kutubxona va kompyuter xonasi. Taʼlim tizimi. Maktabda taʼlim qoraqalpoq tilida olib boriladi va oʻquvchilar 7-sinfdan 11-sinfgacha tahsil oladilar. Maktabning asosiy yoʻnalishlari quyidagilardan iborat: Ona tili va adabiyoti; Xorijiy tillar. Darslar zamonaviy texnologiyalar yordamida olib borilib, oʻquvchilarga kreativ fikrlash va adabiy mahoratni rivojlantirishga katta eʼtibor qaratiladi. Bundan tashqari, maktab oʻquvchilariga 5 mahal bepul ovqatlanish va bepul yotoqxona xizmati taqdim etiladi. Oʻqituvchilar va oʻquvchilar. Maktabda 34 nafar tajribali oʻqituvchi faoliyat yuritadi va hozirda 193 nafar oʻquvchi tahsil olmoqda. Maktab maʼmuriyati oʻquvchilarga eng yaxshi sharoitlarni yaratishga harakat qilmoqda. Qabul jarayoni. Maktabga qabul 7-sinfdan boshlanadi. Talabgorlar quyidagi hujjatlarni taqdim etishlari lozim: Tugʻilganlik toʻgʻrisida guvohnoma yoki pasport nusxasi; 3x4 rasm (oxirgi 2 oyda olingan); Baholar tabeli nusxasi (maktab direktori tomonidan tasdiqlangan); Ota-onasi yoki uning oʻrnini bosuvchi shaxsning pasport maʼlumotlari va telefon raqamlari. Hujjatlar qabul muddati yildan-yilga oʻzgarib turadi, shu sababli rasmiy veb-sayt va ijtimoiy tarmoqlar orqali yangiliklarni kuzatib borish tavsiya etiladi. Maktab direktori. Hozirda maktab direktori — Tashimov Ruslan Raxmanbergenovich. Rasmiy veb-sayt va ijtimoiy tarmoqlar. Rasmiy veb-sayt: iyusupovmektebi.uz Telegram Instagram Facebook Manbalar. portal.piima.uz iyusupovmektebi.uz